उफान पर आई ओजत नदी का पानी 15 गांवों में घुसा, एनडीआरएफ की टीमें पहुंची
गुजरात के जूनागढ़ जिले में पिछले दो दिनों से मूसलाधार बारिश हो रही है। पिछले 24 घंटों में यहां 20 इंच बारिश दर्ज की गई है। इससे ओसा घेड़ गांव और मंगरोल तालुका के आसपास के गांवों में स्थिति गंभीर हो गई है। ओजत नदीJunagadh osa ghed village submerge in ojat river water
गुजरात के जूनागढ़ जिले में पिछले दो दिनों से मूसलाधार बारिश हो रही है। पिछले 24 घंटों में यहां 20 इंच बारिश दर्ज की गई है। इससे ओसा घेड़ गांव और मंगरोल तालुका के आसपास के गांवों में स्थिति गंभीर हो गई है। ओजत नदी में आई बाढ़ का पानी 15 से ज्यादा गांवों में घुस गया है। इससे ओसा घेड़ गांव टापू में बदल गया है। रेस्क्यू के लिए जूनागढ़ से एनडीआरएफ की दो टीमें गांव पहुंची है।
ओजत का तटबंध टूटने से पूरा गांव डूबा
ओसा गांव के पास ओजत नदी का तटबंध टूट जाने से पूरा गांव डूब गया है। कल बाला गांव से ओसा आ रहे दो युवक बाढ़ की चपेट में आ गए थे, जिन्हें समय रहते गांव वालों ने बचा लिया था। गांव में अब भी 20 से ज्यादा लोग फंसे हुए हैं, जिनका रेस्क्यू किया जा रहा है। पोरबंदर के सांसद रमेश धाडूक भी जेसीबी लेकर गांव पहुंचे और गांव वालों की मदद करते हुए स्थिति का जायजा लिया।
रेस्क्यू के लिए जेसीबी और ट्रैक्टर लगाए गए
ओसा गांव की सड़क पर चार फीट तक पानी भरा होने के चलते ग्रामीणों को जेसीबी और ट्रैक्टर से निकाला जा रहा है। ओजत नदी का जलस्तर जल्द ही कम नहीं हुआ तो कई गांवों के हालात बदतर हो सकते हैं। गांव वालों का कहना है कि गांव में जलभराव हर साल की समस्या है, लेकिन ओजत नदी का तटबंध टूटने से इस बार हालात गंभीर हो गए हैं।
30 घंटों में 10 लोगों की मौत
गुजरात में पिछले 30 घंटों से भारी बारिश के चलते 10 लोगों की मौत हो चुकी है। राज्य के जूनागढ़, कच्छ, जामनगर, वलसाड, मेहसाणा, सूरत और नवसारी जिले में भारी बारिश के चलते बाढ़ जैसे हालात बन गए हैं। यहां SDRF और एयरफोर्स को रेस्क्यू और रिलीफ ऑपरेशन में लगाया गया है।
123 सालों में दूसरी बार जून में हुई 10 इंच बारिश
गुजरात में सीजन के औसत 35 इंच के मुकाबले जून में पौने 10 इंच (27.72%) बारिश हुई है। 1901 के बाद से अब तक जून में हुई पांच सबसे ज्यादा बारिश का रिकॉर्ड है। 122 वर्षों में जून में सबसे ज्यादा 12 इंच बारिश
1980 में हुई थी। जबकि सबसे कम केवल 1.7 मिमी बारिश 1923 में दर्ज की गई थी।